Vahel kohe juhtub ... täna Leedust kodu poole sõites hakkas umbes viiskümmend kilomeetrit enne Leedu-Läti piiri miski auto kapoti all häält tegema. Kontrollimisel ei suutnud ma kedagi kapoti alt leida ja sõitsin vaikselt edasi, endal süda värisemas, et kaua  mul niimoodi sõita lubatakse. Ega väga kaua lastudki, kusagil sada kilomeetrit hiljem lõi kapoti alla sellise kolina, et hirmus. Lisaks hakkas armatuur mulle kõiksugu tulesid vilgutama. Pidasin auto teeservas kinni ja helistasin ühele Läti sõbrale ning juba tund (või oli äkki poolteist) hiljem oli sõber kohal. Veel pool tundi hiljem ka treiler. Auto treilerile aetud, sõidutati mind Riiga.